**Gondolin** (skriveni kamen) je bio najveći grad koji su Noldori podigli u Smrtnim Zemljama. On je, pored Nargotronda, predstavljao poslednji tračak nade protiv Morgota, ne samo za vilenjake, već za sve slobodne narode Srednje Zemlje. Podigao ga je vilovnjački kralj Turgon na nagovor Valara Ulma (gospodara mora). Neposredno po dolasku u Srednju Zemlju Ulmo se pojavio u snu Turgonu i Finrodu i ukazao im da se veliko zlo približava i da svaki od njih mora da potraži mesto koje će prkositi Morgotovoj snazi.

### Turgon, gospodar Gondolina

Zajedno sa Ulmom, Turgon, gospodar Gondolina i kralj Noldora je pronašao dolinu Tumladen, na severu Medjuzemlje, gde je 116. godine Prvog doba Sunca nastao Gondolin posle tajne gradnje koja je trajala 57 godina. Na odlasku Ulmo je rekao Turgonu da će Gondolin dugo prkositi Morgotu te je dodao: "*Tako će se dogoditi, da će prokletstvo Noldora pronaći i tebe pre kraja, a izdaja će se probuditi medju tvojim zidovima. **No ako se ta opasnost doista približi, tada će jedan doći da te opomene i od njega će kroz oganj i propast poteći nada za ljude i vilenjake. Ostavi zato u ovoj kući bojnu opremu i onaj koji je uspe naći po ovome ćeš ga poznati i nećeš biti zavaran."*** (izdvojeno iz Silmariliona).

### Eol i Maeglin u Gondolinu

Sam Turgon je doneo zakon, da ko god se nadje u Gondolinu, mora zauvek da ostane u njemu, da bi ostao skriven od očiju Morgota. Samo je triput prekršio ovo zlatno pravilo, što ga je kasnije koštalo propasti grada. Naime, njegova sestra Aredhel i njen sin Maeglin su pobegli od Eola, koji im je izdao zabranu da odu u Gondolin zbog rodoubistva koje su izvršili Noldori u Besmrtnim Zemljama. Eol ih je napokon našao i čuvši da nikad više ne sme napustiti Gondolin, pokušao je da ubije svog sina Maeglina, jer ga je više voleo mrtvog, nego da zauvek ostane sa Noldorima. Umesto sina, ubijo je svoju ženu Aredheil koja se isprečila izmedju Maeglina i otrovne srele. Eol je pogubljen sledećeg dana tako sto je bačen sa jedne od kula Gondolina. Videvši veliku Maeglinovu okrutnost, koji ga čak nije udostojio ni jednog pogleda pre no što je bačen u smrt, Eol mu kaza: "*Zar me se ovako odričeš kukavni sine, ali znaj da će ovde propasti sve tvoje nade i da ćeš pronaći istu smrt kao i ja."* (Iz Silmariliona).

### Tuor i Idrila

Venčanje Tuora i Idrile u Gondolinu
Nakon Eolove smrti Maeglin je postao jedan od dvanaest vilinskih gospodara Gondolina i njegova kuća se zvala Kuća Krtice. Ali sve što je on želeo je bila Idril, Turgonova ćerka i Maeglinova bliska rodjaka. Pošto ga nije volela, a i brak izmedju tako bliskih rodjaka bio je nepoželjan, u njemu se rodilo nešto mračno. Naročito kada je u Gondolin došao Tuor, sin Huorov, da bi rekao Turgonu, da sa svojiom narodom ode do ušća reke Sirion i napusti Gondolin. Turgon je prepoznao da Tuor nosi odoru i mač koji je on sam sakrio na nagovor Valara Ulma i setio se njegovih reči upozorenja, da se propast približava Gondolinu. Medjutim i pored ovih očiglednih znakova odbio da posluša Tuorov savet i da što pre napusti Gondolin, jer je smatrao da nijedna vojska ne može ući, a kamoli osvojiti njegov grad .Ipak naredio je da se sva vrata zapečate, tako da sad niko nije mogao uci niti izaci iz Gondolina.

Posle sedam godina od kada je Tuor stigao u Gondolin, venčao se sa Turgonovom ćerkom Idrilom, i to je bilo drugi put u istoriji Srednje Zemlje da je sklopljen brak izmedju ljudi i vilenjaka (prvi put to se desilo izmedju Berena i Lutijene). Posle godinu dana iz ovog mešovitog braka ljudi i vilovnjaka rodio se Earendil, kasnije slavni moreplvac koji je silmaril iz Nauglamira vinuo u nebo.

### Propast Gondolina

Pad Gondolina
Besan i povredjen Idrilinim odbijanjem i nejnim brakom sa Tuorom, Maeglin se oglušio od kraljevu naredbu i otišao predaleko u potrazi za rudama, tako da su ga zarobili Morgotovi orci i odveli ga pred samog Morgota. U strahu od mučenja ,a i željan osvete,Maelin je odao tačnu lokaciju Gondolina, a Morgot mu za to obeća Idril.

Vratiivši se neopaženo u grad, Maeglin je strpljivo čekao svoj trenutak. I tako je posle sedam godina Morgotova vojska udarila,predvodjena Gothmogom ,gospodarom Balroga. Slavan je i strašan bio pad Gondolina o kome svedoče sledeće reči: "*O djelima očajničke hrabrosti koja su ovde izvršili gospodari plemenitih kuća i njihovi ratnici; a ništa manje Tuor, rečeno je u padu Gondolina: o boju Echteliona od vrela s Gothmogom,gospodarom Balroga, na samom kraljevom trgu, gde su obojica usmrtili onoga drugog, i o Turgonovim dvorjanima i njihovoj odbrani Tirgonove kule,* sve *dok nije bila srušena; a strašan je bio njezin pad i pad Turgonov sred njezinih zidina."* (iz Silmariliona). Maeglin je odvukao Idril i njezinog sina, ali ih je Tuor stigao i usmrtio Megalina na istom mestu gde je bio pogubjen njegov otac Eol. Ostatak preživilih je pobegao iz grada kroz tajni prolaz,koji je napravljen zahvaljujući Idrilinim vizijama o propasti Gondolina.

Važno je pomenuti Glorfindela, vilin gospodara koji je ušao u borbu sa Balrogom, davši tako vremana ostalima da pobegnu i u toj borbi borbi ga usmrtio,ali i sam je poginuo ,jer ga je Balrog pri padu uhvatio bicem i tako ih odvukao obojicu u smrt.

Tako se zavrsava priča o padu vilovnjačkog grada Gondolina, poslednjeg stuba odbrane od Morgotove moći.

Literatura
----------

* Tolkien, J. R. R. Christopher Tolkien, ed. The Silmarillion, Boston: Houghton Mifflin, 1977. ISBN 0-395-25730-1
* Tolkin, Dž.R.R. Deca Hurinova. Priredio Kristofer Tolkin. Ilustrovao Alan Li. Izdavač Alnari, Beograd, 2007 ISBN 9788677105624
* David Day, Tolkien, an illustrated ATLAS. Ed. Cassell, London, 2015 ISBN 1626864934
* Tolkien, the ilustrated encyclopedia. David Day. A touchstone book. Published by Simon & Schuster 1996. ISBN 0684839792
* Tolkin, nezavršene priče o Numenoru i Srednjoj Zemlji. Priredio Kristofer Tolkin. Izdavač Alanari, Beograd, 2003. {{ISBN|978-86-7710-283-8}}
* Foster Robert, The complete guide to Middle-Earth. The definitive companion to the world of J:R:R: Tolkien. Ilustrated by Ted Nasmith. Harper Collins Publishers, 2003 ISBN 8601419780457 Uneseni ISBN nije važeći.